Malý Zelený potok

Malý Zelený potok je potok na Horehroní, na území okresu Brezno. Je to ľavostranný prítok Hrona, meria 5,9 km a je tokom III. rádu. 

Pramení vo Veporských vrchoch, v podcelku Fabova hoľa, na juhozápadnom svahu Kráľovskej hory (1 130,6 m n. m.), v nadmorskej výške okolo 1 080 m n. m. Najprv tečie severozápadným smerom, zľava priberá prítok zo severovýchodného svahu Ďurovej (1 228,0 m n. m.) a na krátkom úseku pokračuje smerom na sever. Oblúkom sa potom stáča na severozápad. Na dolnom toku sa opäť ohýba na sever, vteká do Horehronského podolia, do podcelku Heľpianske podolie a južne od obce Bacúch ústi v nadmorskej výške okolo 556 m n. m. do Hrona.

 Referencie 

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Vodné toky v okrese Brezno